Mindenki életében – csak idő kérdése – de bekövetkezik az az időszak, amikor rendkívül elfoglalttá válik – munka – felelősség stb.
Ez az elkerülhetetlen fizetsége annak, hogy életben maradhassunk, illetve a földi életünkben jól érezzük magunkat, igényeinket kielégítsük. 
Gyakran viszont a nagy összevisszaságban , amit magunk köré teremtünk, elveszítjük szem elől, vajon merre is kell tartanunk?
Biztos észrevettétek már, hogy amikor elkezdtünk rendszeresen edzeni, sokat és gyorsan fejlődtünk. Ki tudja miért, de ez a folyamat később lelassul. És valahogy az ember – bár tudja, hogy kéne -  sehogy sem szán rá időt és fáradságot, hogy átgondolja az edzései és fejlődésének alakulása közötti összefüggéseket. 
Az idő telik és észre sem veszed, hogy újabb hónapok telnek el edzéssel anélkül, hogy a fejlődés legkisebb jelét is látnád. 
Mit tehetünk az állandó teljesítményszint növelése érdekében?
Az állandó szó biztos megragadta figyelmedet. 
Amikor a fejlődés megáll, különféle igazoló elméletek kerülnek elő; „Elértem teljesítőképességem határát”. Mindent megpróbáltam. VALÓBAN?
Természetesen, minél hosszabb ideje sportol az ember aktívan, annál nehezebb újabb és újabb serkentő és eredményt hozó elemeket előcsalogatni.
Nehéz az igaz, de lehetetlen is egyben?
A lehetetlen egy olyan szó, ami a maximumra törekvő sportoló szótárában nem szabad, hogy szerepeljen. 
Gyakran az mait lehetetlennek hiszünk megoldható, ha kreatívan viszonyulunk a problémához. 
Minden amire szükséged van a fejlődéshez az az, hogy akarj fejlődni. 
Legyen számodra állandó kihívás, hogy olyan új technikai elemeket, új stratégiát találj ki, amely fizikumodnak, egyéniségednek a legjobban megfelel, eredményességedet jobbá teszik. 
Persze egyre nehezebb azoknak az elemeknek a felismerése amik a fejlődést gátolják. 
Találkozunk olyan emberekkel, akikre jellemező a strukturális gyengeség, ezalatt azt kell érteni, hogy saját testük mozgatásához is hiányzik a képességük az ERŐ. 
Ezért egy olyan programmal kell előállni és kezdeni amely főleg az erőt és a test stabilitását fejleszti. 
Lehet, hogy egy adott idő után meg fogsz lepődni fejlődéseden. 
Soha ne felejtsük: az éves felkészülési – vagy – edzésterv – alatt általában olyan egységes egészet értünk melynek alkotó részei együttesen eredményezik az egész sikerét.